ପ୍ରତିରକ୍ଷା ବଜେଟ ୩ ଲକ୍ଷ କୋଟି ଟପିଲା
ପ୍ରତିରକ୍ଷା ବଜେଟ ୩ ଲକ୍ଷ କୋଟି ଟପିଲା
0
ସେୟାର
ପ୍ରତିରକ୍ଷା ବଜଟେ ପ୍ରଥମ ଥର ପାଇଁ ୩ ଲକ୍ଷ କୋଟି ଟଙ୍କା ଟପିଛି। ୨୦୧୯-୨୦ ଆର୍ଥିକ ବର୍ଷ ପାଇଁ ପ୍ରତିରକ୍ଷା ବ୍ୟୟବରାଦକୁ କେନ୍ଦ୍ର ଅର୍ଥମନ୍ତ୍ରୀ ପୀୟୂଷ ଗୋୟଲ ୩ ଲକ୍ଷ ୫ ହଜାର କୋଟି ଟଙ୍କାକୁ ବୃଦ୍ଧି କରିଛନ୍ତି। ଚଳିତ ଆର୍ଥିକ ବର୍ଷ ପାଇଁ ପ୍ରତିରକ୍ଷା ବ୍ୟୟବରାଦ ୨ ଲକ୍ଷ ୮୫ ହଜାର କୋଟି ଟଙ୍କା ରଖାଯାଇଥିବାବେଳେ ଆସନ୍ତା ଆର୍ଥିକ ବର୍ଷ ପାଇଁ ଏଥିରେ ପ୍ରାୟ ୨୦ ହଜାର କୋଟି ଟଙ୍କା ବୃଦ୍ଧି କରାଯାଇଛି। ଦେଶର ସୀମାକୁ ସୁରକ୍ଷିତ ରଖିବା ଲାଗି  ଆବଶ୍ୟକ ପଡ଼ିଲେ ସରକାର ପ୍ରତିରକ୍ଷା ବିଭାଗକୁ ଅତିରିକ୍ତ ପାଣ୍ଠି ଯୋଗାଇ‌ବେ। ୪୦ ବର୍ଷ ଧରି ପଡ଼ି ରହିଥିବା ଓଆରଓପି (ୱାନ ରୢାଙ୍କ ୱାନ ପେନସନ) ସମସ୍ୟାକୁ ସମାଧାନ କରାଯାଇଛି। ପୂର୍ବ ସରକାର ୩ ଟି ବଜେଟରେ ଏ ନେଇ ଘୋଷଣା କରିଥିଲେ। କିନ୍ତୁ ୨୦୧୪-୧୫ ଅନ୍ତରୀଣ ବଜେଟରେ ମାତ୍ର ୫୦୦ କୋଟି ଟଙ୍କା ଦେଇଥିଲେ। ଅନ୍ୟପକ୍ଷରେ ମୋଦୀ ସରକାର ଏହି ସ୍କିମକୁ ଲାଗୁ କରିବା ପରେ ୩୫ ହଜାର କୋଟି ଟଙ୍କାରୁ ଅଧିକ ଅର୍ଥ ପ୍ରଦାନ କରିଛନ୍ତି। ସାମରିକ କର୍ମଚାରୀମାନଙ୍କ ମିଲିଟାରି ସର୍ଭିସ ପେ (ଏମଏସପି)ରେ ଉଲ୍ଲେଖନୀୟ ବୃଦ୍ଧି କରିଛନ୍ତି। ବିପଦପୂର୍ଣ୍ଣ ସ୍ଥାନ ଗୁଡ଼ିକରେ କାର୍ଯ୍ୟ କରୁଥିବା ନୌସେନା ଓ ବାୟୁସେନାର କର୍ମଚାରୀମାନଙ୍କୁ ସ୍ବତନ୍ତ୍ର ଭତ୍ତା ପ୍ରଦାନ କରାଯାଉଛି।
ପୂର୍ବବର୍ତ୍ତୀ ଖବର